Í skýrslunni segir jafnframt að Áslaug Thelma hefði átt að fá skriflegar skýringar þegar við uppsögn . Brynhildur Davíðsdóttir , formaður stjórnar OR , er í heildina ánægð með niðurstöðu könnunar á vinnustaðarmenningu hjá OR og dótturfyrirtækjunum . „ Í niðurstöðunum kemur einnig fram að 0,7% starfsmanna hafa orðið fyrir kynferðislegri áreitni í starfi sínu hjá OR á síðustu 12 mánuðum , sem er talsvert minna en gengur og gerist á vinnumarkaði . Þá hafa 3% starfsmanna orðið fyrir einelti í starfi sínu hjá OR síðustu 12 mánuði , sem er einnig minna en gengur og gerist á íslenskum vinnustöðum . Niðurstöður úttektarinnar eru nú aðgengilegar á heimasíðu Orkuveitu Reykjavíkur að undanskildum þeim hluta úttektarinnar sem fyrirtækinu er ekki heimilt að birta vegna persónuverndarlaga . Verður það í höndum þeirra sem þar er fjallað um hvort viðkomandi kaflar koma fyrir almenningssjónir .